钦定古今图书集成/历象汇编/岁功典/第058卷 > 秋望赋 金元好问
## 钦定古今图书集成/历象汇编/岁功典/第058卷 > 秋望赋 金元好问

“步裴回而徙倚，放吾目乎高明。”极天宇之空旷，阅岁
律之峥嵘。于时积雨收霖，景气肃清；秋风萧条，万籁
俱鸣。菊鲜鲜而散花，雁杳杳而遗声。下木叶于亭皋，
动砧杵于芜城。穷林早寒，阴崖昼冥。浓淡霏拂，绕白
纡青。纷丛薄之相依，浩霜露之已盈。送苍苍之落日，
山川郁其不平。瞻彼轘辕，西走汉京。虎踞龙蟠，王霸
“所凭。云烟惨其动色，草木起而为兵。望崧少之霞景，
渺浮丘之独征。汗漫之不可与期，竟老我而何成？挹
清风于箕颍，高巢由之遗名。悟出处之有道，非一理

河东倾。邈神州于西北，恍风景于新”亭。念世故之方
殷，心寂寞而潜惊。激商声于寥廓，慨涕泗之缘缨。吁
咄哉！事变于已穷，气生乎所激。豫州之土，复于慷慨；
击楫之誓；西域之侯，起于穷悴。佣书之笔，谅生世之
有为，宁白首而坐食。且夫飞鸟而恋故乡，嫠妇而忧
公室。岂有夷坟墓而剪桑梓，视若越肥而秦瘠？天人
不可以偏废，日月不可以坐失。然则时之所感也，非
无候虫之悲。至于整六翮而睨层霄，亦庶几乎《鸷禽》
之一击。